3. ΑΝΑΓΚ. ΝΟΜΟΣ υπ’ αριθ. 1355 της 26/27 Νοεμ. 1949 Περί τροποποιήσεως και συμπληρώσεως ενίων διατάξεων αφορωσών το Υπουργείον Συντονισμού. Άρθρ.1.-(Κυρούνται αι υπ’ αριθ. 588 από 2 Ιουλ. 1949 και 853 της 4 Οκτ. 1949 πράξεις του Υπ. Συμβουλίου δι’ ων παρατείνεται η δια της παρ. 4 του άρθρ. 1 του Α.Ν. 966 χορηγηθείσα εις την Διοίκησιν του Α.Σ.Α. εξουσιοδότησις προς διατήρησιν υπαλλήλων του Α.Σ.Α.) Άρθρ.2.-1.Επιτρέπεται ίνα της κατά το άρθρ. 57 της προξενικής νομοθεσίας υφισταμένης παγίας προκαταβολής παρά τη Βασιλική Πρεσβεία Ουασιγκτώνος ενεργώνται εντολή του Πρεσβευτού εξουσιοδοτουμένου προς τούτο παρά του Υπουργού Συντονισμού πάσης φύσεως μικροδαπάναι δια την ταχείαν αντιμετώπισιν διαφόρων εξόδων σχετιζομένων με την παρακολούθησιν του Σχεδίου Μάρσαλλ και την εκτέλεσιν του ελληνικού προγράμματος βοηθείας. 2.(Προσωρινής ισχύος). 3.Εις τον Πρ/σμόν Εξόδων του Υπουργείου Συντονισμού αναγράφεται η απαιτουμένη πίστωσις δια την αντιμετώπισιν των ανωτέρω δαπανών. Άρθρ.3.-1.(Αντικαθίσταται η διάταξις της παρ. 3 του άρθρ. 5 του Α.Ν. 877/49 αφ’ ης ίσχυσε). 2.Εις το δυνάμει των διατάξεων του υπ’ αριθ. 877/49 Α.Νόμου «περί συστάσεως μονίμου Ελληνικής Αντιπροσωπείας παρά τω Οργανισμώ Ευρωπαϊκής Οικονομικής Συνεργασίας» διοριζόμενον ή αποσπώμενον προσωπικόν δύναται να καταβληθή και η δαπάνη μεταβάσεως εις Παρισίους και επανόδου και εις μέλη της οικογενείας των κατά τα δια κοινής αποφάσεως των Υπουργών Οικονομικών και Συντονισμού καθορισθησόμενα. Άρθρ.4.-(Αντικαθίσταται η παρ. 2 του άρθρ. 2 του Α.Ν. 899/1949). Άρθρ.5.-(Προσωρινής ισχύος). Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν άμα τη επαναλήψει των εργασιών της Βουλής. 